تورکیه پرزیدنتی رجب طیب اردوغان، تورکیه-روسیا اوست سویه امکداش‌لیق شوراسی‌نین (اودیک) 6-جی توپلانتی‌سینا قاتیلماق اوچون 10 مارس جمعه گونو موسکوایا گئده‌جک.
پرزیدنت مطبوعات مرکزین‌دن ائدیلن آچیقلامادا، اردوغان ایله روسیا فدراسیونو دولت باشقانی ولادیمیر پوتین‌ین رهبری کئچیریله‌جک تورکیه-روسیا اوست سویه امکداش‌لیق شوراسی توپلانتیسینا، ایلگیلی ناظیرلرین ده قاتیلاجاغی ایفاده ائدیلدی.
توپلانتیدا، تورکیه و روسیا آراسین‌داکی ایکیطرف‌لی علاقه‌لرین بوتون ایستیقامتلریله گئنیش شکیلده اله آلینماسی، آیریجا باشدا سوریه اولماق اوچون ایکی اؤلکه‌نی ماراقلان‌دیران بؤلگه‌سل و بین الخالق پروبلم‌لر حاقیندا فیکیر موبادیله‌سی ائدیلمه‌سی ده نظرده توتولور.
ایکی اؤلکه علاقه‌لری‌نین اینکیشاف ائتدیریلمه‌سینه قاتقی تامین ائتمه‌سی گؤزلنیلن زیارت اثناسیندا، مختلیف راضیلاشما‌لار دا ایمضا‌لانا‌جاق.
